
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 117 

28 Φεβρουάριου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβολές εκτελούμενου προϋπολογισμού. 

Ρύθμιση θεμάτων αυταπασχόλησης και επανακατάρτι- 
σης μισθωτών απολυμένων από την Επιχείρηση 
«Ανώνυμη Ελληνική Εταιρεία Χημικών Προϊόντων 
και Λιπασμάτων». 

Συγκρότηση επιτροπών επίλυσης Οικονομικών Διαφο¬ 


ρών Προπονητών Καλαθοσφαίρισης. 3 

Συγκρότηση Συμβουλίου Διαιτησίας Ομαδικών Αθλη¬ 
μάτων (Σ.Δ.Ο.Α.) εκτός Ποδόσφαιρου. 4 


Τροποποίηση άρθρου 92 του Υπηρεσιακού Οργανι¬ 
σμού του Ο.Σ.Ε. (Δημιουργία νέου Κλάδου Χειρι¬ 
στών Μηχανημάτων Γραμμής και Έργων). 5 

Ορισμός Κεντρικού Εργασιακού Συμβουλίου στον 

Ο.Σ.Ε. 6 

Α υξά 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ. 30544/1219/64 από¬ 
φαση Υπουργού Εσωτερικών. 7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2052280 0) 

Μεταβολές εκτελούμενου προϋπολογισμού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Το Ν.Δ. 2362/95 «περί Δημοσίου Λογιστικού» 
(Α' 247). 

2) Το Ν. 2370/95 «Κύρωση του γενικού προϋπολογισμού 
του Κράτους και των προϋπολογισμών ορισμένων ειδικών τα¬ 
μείων και υπηρεσιών για το οικονομικό έτος 1996». 

3) Τα έγγραφα των εκκαθαριστών ΣΕΠ με αριθμό 96/ 
30.8.95, 235/10.5.95, 182/25.9.95, 206/19,9.95, 141/ 
11.9.95,1104/12.9.95, επιφέρουμε τις πιό κάτω μεταβο¬ 
λές: ■ 

ο υ μ ε 


Στον Γενικό Προϋπολογισμό εξόδων του οικονομικού έτους 1996, τις πιστώσεις των παρακάτω κωδικών αριθμών: 


ΥΠΗ 

ΝΟΜ 

ΦΟΡ. 

ΚΑΕ 

ΠΟΣΟ 

ΜΕΤΑΒΟΛΗΣ 

ΔΙΑΜΟΡΦΩΜΕΝΗ 

ΠΙΣΤΩΣΗ 

Π0Σ. 

ΔΙΑΘ. 

ΤΟ ΠΟΣΟΠΟ ΔΙΑΘΕΣΗΣ 
ΑΝΑΦΕΡΕΤΑΙ ΣΤΗΝ 

0039 

110 

3199 

1.549.000.000 

1.549.000,000 

100 

ΜΕΤ/ΜΕΝΗ ΠΙΠΩΣΗ 




Μειώνουμε 



Στον Γενικό Προϋπολογισμό εξόδων του οικονομικού έτους 1996, τις πιστώσεις των παρακάτω κωδικών αριθμών: 

ΥΠΗ 

ΝΟΜ 

ΦΟΡ. 

ΚΑΕ 

ΠΟΣΟ 

ΜΕΤΑΒΟΛΗΣ 

ΔΙΑΜΟΡΦΩΜΕΝΗ 

ΠΙΣΤΩΣΗ 

ΠΟΣ, 

ΔΙΑΘ. 

ΤΟ ΠΟΣΟΠΟ ΔΙΑΘΕΣΗΣ 
ΑΝΑΦΕΡΕΤΑΙ ΠΗΝ 

0023 

200 

5111 

1.549.000.000 





Η παρούσα απόφαση να δημοσιευθεί στην Εφημερίδα της Κυβερνήσεως. 
Αθήνα, 15 Φεβρουάριου 1996 


Ο ΥΠΟΥΡΓΟΙ 


ΑΛ. ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 33002 (2) 

Ρύθμιση θεμάτων αυταπασχόλησης και επανακατάρτισης 

μισθωτών απολυμένων από την Επιχείρηση «Ανώνυμη 

Ελληνική Εταιρεία Χημικών Προϊόντων και Λιπασμά¬ 
των». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΑΝΑΠΤΥΞΗΣ ΚΑΙ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 2961/54 «Περί συστάσεως 
Οργανισμού Απασχολήσεως και Ασφαλίσεως Ανεργίας» 
όπως τροποποιήθηκε αργότερα. 

2. Τις διατάξεις του Ν.Δ. 212/69 «Περί οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού». 

3. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

4. Τις διατάξεις του Ν. 2335/1995 «Συγχώνευση του 
κλάδου σύστασης του Ταμείου Επικουρικής Ασφαλίσεως 
Προσωπικού Εταιρειών Λιπασμάτων (Τ.Ε.Α.Π.Ε.Λ.) στον 
τομέα Επικουρικής Ασφαλίσεως Μισθωτών που λειτουρ¬ 
γεί στο ΙΚΑ (Ι.Κ.Α.-ΤΕΑΜ) και ρύθμιση άλλων θεμάτων 
κοινωνικής ασφάλισης». 

5. Το Π.Δ. 372/95 «Μεταφορά της Γ.Γ.Κ.Α. από το Υπ. 
Υγείας, Πρόνοιας και Κοινωνικών Ασφαλίσεων στο Υπ. 
Εργασίας, αποφασίζουμε: 

1. Για το ειδικό μέτρο της αυταπασχόλησης των απολυ- 
ομένων από την Επιχείρηση «Ανώνυμος Ελληνική Εταιρεία 
Χημικών Προϊόντων και Λιπασμάτων» ισχύουν τα κά¬ 
τωθι: 

Οι μισθωτοί της προαναφερόμενης επιχείρησης εντάσ¬ 
σονται στο σχετικό πρόγραμμα, υπό την προϋπόθεση ότι 
μέσα σε δέκα (10) ημέρες από την κοινοποίηση της κα¬ 
ταγγελίας της σχέσης εργασίας τους ή της βεβαίωσης για 
την αυτοδίκαιη λύση της σύμβασης εργασίας, θα καταθέ¬ 
σουν στην οικεία Υπηρεσία του ΟΑΕΔ, στην αρμοδιότητα 
της οποίας δεν μπορεί να ανακληθεί και στην οποία θα 
αναφέρουν ότι επιλέγουν την «αυταπασχόληση». Όσοι 
επιλέξουν αυτά το ειδικό μέτρο κοινωνικής προστασίας θα 
παρακολουθήσουν προηγουμένως πρόγραμμα επανακα- 
τάρτισης που θα οργανώσει ο ΟΕΑΔ και θα διαρκέσει ένα 
(1) μήνα. 

2. Για να υπαχθεί στο πρόγραμμα αυτό ο αυταπασχο- 
λούμενος υποβάλλει στην Υπηρεσία του ΟΑΕΔ, στην αρ¬ 
μοδιότητα της οποίας θα ασκήσει την αυταπασχόληση τα 
εξής δικαιολογητικά: α) Έγγραφη καταγγελία της σχέσης 
εργασίας ή βεβαίωσης για την αυτοδίκαιη λύση της σύμβα¬ 
σης εργασίας που υποβάλλεται μέσα σε προθεσμία 20 
ημερών, η οποία αρχίζει από την ημερομηνία υποβολής 
της δήλωσης για αυταπασχόληση. β) Βεβαίωση της αρμό¬ 
διας Οικονομικής Εφορίας για την έναρξη επιτηδεύματος 


ή προκειμένου για άσκηση γεωργικού επαγγέλματος βε¬ 
βαίωση της Δημοτικής ή Κοινοτικής Αρχής του τόπου 
άσκησης του επαγγέλματος ή βεβαίωση άλλης Δημόσιας 
Αρχής, για την υποβολή των οποίων τάσσεται προθεσμία 
τριών μηνών που υπολογίζεται από την υποβολή της δήλω¬ 
σης για αυταπασχόληση. 

3. Σε περίπτωση σύστασης Συν/σμού ή Εταιρείας 
οποιοσδήποτε νομικής μορφής το ποσό καταβάλλεται σε 
όλους τους μετέχοντες στο Συν/σμό ή την Εταιρεία, που 
είναι δικαιούχοι της επιδότησης για αυταπασχόληση. 

4. Τα προβλεπόμενα από την παρ. 3 του άρθρου 15 του 
Ν. 1335/95 ποσά για αυταπασχόληση δικαιούνται και 
εκείνοι από τους μισθωτούς που επέλεξαν αυτό το ειδικά 
μέτρο κοινωνικής προστασίας και διατηρούν ήδη επιχεί¬ 
ρηση οι ίδιοι ή από κοινού με άλλα άτομα. Στην περίπτωση 
αυτή δεν απαιτείται το δικαιολογητικά της παρ. 2β της πα¬ 
ρούσας. Για την απόδειξη ύπαρξης και λειτουργίας της 
επιχείρησης ο ενδιαφερόμενος θα προσκομίζει σχετικά 
δικαιολογητικά (π.χ. σύμβαση μισθώσεως χώρου ή βιβλία 
αγορώνή εσόδων - εξόδων ή καταστατικά εταιρίας κ.λ.π.). 

5. Οι αυταπασχολούμενοι υποχρεούνται όπως εντός 
δύο (2) μηνών από την ημερομηνία έναρξης της αυταπα¬ 
σχόλησης (όπως αυτή αποδεικνύεται κατά περίπτωση από 
βεβαίωση έναρξης επιτηδεύματος ή βεβαίωση Δήμου ή 
Κοινότητας ή άλλης Δημόσιας Αρχής) ενημερώσουν την 
αρμόδια Υπηρεσία του ΟΑΕΔ για την έναρξη της αυταπα¬ 
σχόλησης καθώς και για οποιαδήποτε αλλαγή στη διεύ¬ 
θυνση, εκπροσώπηση κ.λ.π. 

Από την, σύμφωνα με τα παραπάνω, καθοριζόμενη 
έναρξη της αυταπασχόλησης προσδιορίζεται και το 
16μηνο διάστημα ελέγχου της υπαγωγής σε αυτό του ειδι¬ 
κού μέτρου κοινωνικής προστασίας. 

Κατά τη διάρκεια του προγράμματος είναι δυνατή η αλ¬ 
λαγή του αντικειμένου της δραστηριότητας του αυταπα- 
σχολούμενοιι, τηρουμένων των διατυπώσεων των παρ. 4 
και 5 της παρούσας. 

Η αρμόδια Υπηρεσία του ΟΑΕΔ έχει δικαίωμα να προ¬ 
βαίνει σε έλεγχο της άσκησης της αυταπασχόλησης καθ’ 
όλο το 16μηνο από την έναρξη της αυταπασχόλησης προ¬ 
κειμένου να διαπιστώσει την τήρηση των όρων της παρού¬ 
σας. 

6. Σε περίπτωση ασθένειας του απολυομένου, διαπι- 
στουμένης από τον αρμόδιο Ασφαλιστικό Οργανισμό, η 
προθεσμία υποβολής της Δήλωσης του Ν. 1599/86 για 
την επιλογή της αυταπασχόλησης και η έναρξη του δεκαε- 
ξαμήνου υπαγωγής στο ειδικό μέτρο της αυταπασχόλησης 
αρχίζουν από την ημερομηνία λήξης της ασθένειας. 

7. Όσοι επέλεξαν την αυταπασχόληση και έχουν ήδη 
επιδοτηθεί για το ειδικό αυτό μέτρο κοινωνικής προστα¬ 
σίας δεν μπορούν να ενταχθούν στη συνέχεια και στο 
«πρόγραμμα των νέων ελευθέρων επαγγελματιών» που 
εφαρμόζεται από τον ΟΑΕΔ (Π.Δ. 245 ΦΕΚ 117/Α/ 
29.7.86 Επέκταση της ισχύος του άρθρου 29 του Ν. 
1262/82). 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

8. Εφόσον κατά τη διάρκεια του Ιβμήνου (διάστημα 
υπαγωγής στην αυταπασχόληοη) ο αυταπασχολούμενος 
αναλάβει εξαρτημένε! εργασία ή συνταξιοδοτηθεί επέρ¬ 
χεται διακοπή του ειδικού μέτρου από την ημερομηνία 
ανάληψης της εργασίας ή της συνταξιοδότησης αντί¬ 
στοιχα και υποχρεούται να επιστρέψει την αναλογία του 
εισπραχθέντος ποσού. 

9. Σε περίπτωση σοβαρής μη ιατής ασθένειας διαπι- 
στουμένης από βεβαίωση του αρμόδιου Ασφαλιστικού 
Οργανισμού και εφόσον λόγω αυτής η αυταπασχόληοη 
διακοπεί, δεν αναζητείται η αναλογία του εισπραχθέντος 
εφάπαξ ποσού. 

10. Εφόσον κατά τη διάρκεια του 16μήνου ο αυταπα¬ 
σχολούμενος στρατευθεί, δεν αναζητείται το τυχόν ει- 
σπραχθέν ποσόν, υπό την προϋπόθεση ότι έχει εργασθεΐ 
τουλάχιστον έξι (6) μήνες στην επιχείρηση που τον απέ¬ 
λυσε και έχει υπαχθεί στο ειδικό μέτρο της αυταπασχόλη- 
σης για οκτάμηνο τουλάχιστον χρονικό διάστημα. 

11. Για τον υπολογισμό του ποσού της αυταπασχόλησης 
ως πραγματικές αποδοχές θεωρούνται πάσες οι καταβλη- 
θείσες στο κρίσιμο χρονικό διάστημα αποδοχές, εκτός 
των επιδομάτων εορτών και κανονικής άδειας και μέχρι το 
ποσό των τριακοσίων χιλιάδων δραχμών (300.000 δρχ.) 
ανά μήνα. 

12. Για τον υπολογισμό του ποσού της αυταπασχόλησης 
λαμβάνονται υπόψη για ειδικές περιπτώσεις: 

α. Χρονικό διάστημα μικρότερο των 12 μηνών στην πε¬ 
ρίπτωση όπου κατά το κρίσιμο διάστημα (έτος 1994) ο μι¬ 
σθωτός απούσιαζε από την εργασία του λόγω ασθένειας 
απεργίας άδειας άνευ αποδοχών και άλλους λόγους που 
δεν οφείλονται σε υπαιτιότητά του. 

β. Οι αποδοχές άλλου μισθωτού της αυτής επιχείρησης 
απασχοληθέντος κατά την ίδια περίοδο με την αυτή ειδι¬ 
κότητα και τα ίδια οικογενειακά βάρη, στην περίπτωση 
που η σχέση εργασίας με τον καταγγέλοντα τη σύμβαση 
εργοδότη διήρκησε λιγότερο του διμήνου. 

γ. Το «δεκαοκταπλάσιο» μειώνεται αναλόγως σε περί¬ 
πτωση κατά την οποία οι προϋποθέσεις για συνταξιοδό- 
τηση του αυταπασχολούμενου, συμπληρώνονται σε χρο¬ 
νικό διάστημα μικρότερο του δεκαοκταμήνου. Ο ασφαλι¬ 
σμένος οφείλει στη περίπτωση αυτή να δηλώσει την επι¬ 
κείμενη συνταξιοδότησή του κατά την υποβολή της δήλω¬ 
σης του Ν. 1599/86 για την επιλογή της αυταπασχόλη- 
σης. 

13. Το ποσό της αυταπασχόλησης καταβάλλεται σε δύο 
ισόποσες δόσεις, από τις οποίες η πρώτη με την έναρξη 
της αυταπασχόλησης και η δεύτερη με την έναρξη του β 
οκταμήνου. 

14. Σε περίπτωση απορριπτικής απόφασης του Δ/ντού 
της αρμόδιας Υπηρεσίας του ΟΑΕΔ να εντάξει τον ενδια¬ 
φερόμενο στο ειδικό αυτά μέτρο κοινωνικής προστασίας ο 
τελευταίος έχει το δικαίωμα να υποβάλλει ένσταση ενώ¬ 
πιον του ΔΣ του ΟΑΕΔ, εντός προθεσμίας 15 ημερών από 
την ημερομηνία κοινοποίησης της απορριπτικής απόφα- 

ΐ Για το ειδικό μέτρο της επανακατάρτισης των απολυ- 
ομένων από την επιχείρηση «Ανώνυμος Ελληνική Εταιρία 
Χημικών Προϊόντων και Λιπασμάτων» ισχύουν το κά¬ 
τωθι: 


1. Οι μισθωτοί της προαναφερόμενης επιχείρησης 
εντάσσονται στο σχετικό πρόγραμμα υπό την προϋπόθεση 
ότι μέσα σε δέκα (10) ημέρες από την κοινοποίηση της κα¬ 
ταγγελίας της σχέσης εργασίας τους, θα καταθέσουν 
στην οικεία Υπηρεσία του ΟΑΕΔ, στην αρμοδιότητα της 
οποίας υπάγεται η επιχείρηση που εργάζονταν, δήλωση 
του Ν. 1599/86 η οποία δεν μπορεί να ανακληθεί και στην 
οποία θα αναφέρουν ότι επιλέγουν την «επαγγελματική 
επανακατάρτιση». 

2. Για να υπαχθεί στο πρόγραμμα αυτό ο ασφαλισμένος 
υποβάλλει στην Υπηρεσία του ΟΑΕΔ, στην αρμοδιότητα 
της οποίας υπάγεται η επιχείρηση που απασχολούνταν, 
έγγραφη καταγγελία της σχέσης εργασίας ή βεβαίωση για 
την αυτοδίκαιη λύση της σύμβασης εργασίας μέσα σε 
προθεσμία είκοσι (20) ημερών, πυ αρχίζει από την ημερο¬ 
μηνία υποβολής της δήλωσης για επανακατάρτιση. 

3. Στο ειδικά μέτρο της επαγγελματικής επανακατάρτι- 
σης δεν μπορούν να ενταχθούν οι απολυόμενοι που κατά 
την υποβολή της δήλωσης της παρ. 1 της παρούσας έχουν 
ήδη υποβάλλει αίτηση για συνταξιοδότηση στον οικείο Ορ¬ 
γανισμό κύριας ασφάλισης. 

Στην περίπτωση που υποβληθεί αίτηση συνταξιοσότη- 
σης ή αναληφθεί εξαρτημένη εργασία ή ασκηθεί αυτοτε¬ 
λές επάγγελμα κατά τη διάρκεια της επανακατάρτισης 
επέρχεται διακοπή του προγράμματος. 

4. Κατά τη διάρκεια της επανακατάρτισης οι ασφαλι¬ 
σμένοι υποχρεούνται να τηρούν και να εφαρμόζουν τα όσα 
προβλέπονται στο άρθρο 11 του Κανονισμού Λειτουργίας 
των ΤΕΚ και ιδίως να προσέρχονται τακτικώς ανελλιπώς 

και εγκαίρως στα μαθήματα. 

Σε περίπτωση παράβασης της πιο πάνω υποχρέωσης 
εφαρμόζονται αναλογικά οι διατάξεις των άρθρων 7 & 12 
του παραπάνω Κανονισμού, 

5. Το προβλεπόμενο από την παρ. 4 του άρθρου 15 του 
Ν. 2335/95 επίδομα καταβάλλεται στους δικαιούχους στο 
τέλος κάθε εκπαιδευτικού μήνα. Από το επίδομα περικό¬ 
πτονται ποσά που αντιστοιχούν στις ημέρες και ώρες της 
αδικαιολόγητης απουσίας. 

6. Ο έλεγχος της επανακατάρτισης ασκείται από τον 
ΟΑΕΔ. 

7. Σε περίπτωση ασθένειας των επανακαταρτιζομένων, 
διαπιστούμενη από τον οικείο Ασφαλιστικό Οργανισμό, 
καταβάλλεται για όσο χρόνο διαρκεί η ασθένεια: 

α) Η διαφορά μεταξύ του επιδόματος ασθένειας και του 
επιδόματος της παρ. 4 του άρθρου 15 του Ν. 2335/95. 

β) Ολόκληρο το ποσόν του επιδόματος επανακατάρτι- 
σης στην περίπτωση που ο Ασφαλιστικός Οργανισμός δεν 
υποχρεούται στην καταβολή επιδόματος ασθένειας, 

8. Για τον υπολογισμό του επιδόματος επανακατάρτι- 
σης ως πραγματικές αποδοχές θεωρούνται πάσες οι κα- 
ταβληθείσες αποδοχές εκτός των επιδομάτων εορτών και 
κανονικής άδειας και μέχρι το ποσό των τριακοσίων χιλιά¬ 
δων δραχμών (300.000 δραχ.) ανά μήνα. 

9. Για τον υπολογισμό του επιδόματος της παρ. 4 του 
άρθρου 15 του Ν. 2335/95 λαμβάνονται υπόψη για ειδι¬ 
κές περιπτώσεις: 

α) Χρονικό διάστημα μικρότερο των 12 μηνών, στην πε¬ 
ρίπτωση όπου κατά το κρίσιμο διάστημα (έτος 1994) ο μι- 

σθωτός απούσιαζε από την εργασία του λόγω ασθενεΐας, 
απεργίας, αδείας άνευ αποδοχών και άλλους λόγους που 
δεν οφείλονται σε υπαιτιάτητά του. 

β) Οι αποδοχές άλλου μισθωτού της αυτής επιχείρησης 
απασχοληθέντος κατά την Ιδια περίοδο με την αυτή ειδι¬ 
κότητα και τα Ιδια οικογενειακά βάρη, στην περίπτωση 
που η σχέση εργασίας με τον καταγγέλοντα την σύμβαση 
εργοδότη διήρκεσε λιγότερο του διμήνου. 

Τα ποσά που απαιτούνται για την υλοποίηση των ρυθμί¬ 
σεων των ειδικών μέτρων κοινωνικής προστασίας των 
απολυομένων από την Επιχείρηση «Ανώνυμη Ελληνική 
. Εταιρεία Χημικών και Λιπασμάτων» εφόσον δεν εξευρε- 
θούν από κονδύλια σχετικών προγραμμάτων της Ευρωπαϊ¬ 
κής Ένωσης θα βαρύνουν τον προϋπολογισμό του προ¬ 
γράμματος δημοσίων επενδύσεων. 

Πιθανή δαπάνη ανά μέτρο: 
α) Αυταπασχόληση: 

Εγγεγραμένοι = 95 
Μ.Ο. Μηνιαίων αποδοχών = 280.000 
280.000 χ 18 χ 95 = 478.800.000 
β) Επανακατάρτιση: 

Εγγεγραμένοι = 21 
Μ.Ο. Μηνιαίων αποδοχών = 280.000 
280.000 χ 5 χ 21 = 29.400.000 
29.400.000 χ 50% (Μ.Ο. εισφορές) = 14.700.000 
29.400.000 + 14.700.000 = 44.100.000 
Ανάθεση εκπαίδευσης σε φορέα - κόστος = 
30.000.000 

Σύνολο επανακατάρτισης = 74.100.000 
γ) Ειδική επιδότηση ανεργίας 
Εγγεγραμένοι = 170 
Μ.Ο. Μηνιαίου επιδόματος = 162.500 
Ανώτερο χρονικό διάστημα επιδότησης = 48 μήνες 
162.500 χ 48 χ 170 = 1.326.000.000 
Ασφάλιση στους ασφαλιστικούς οργανισμούς ποσοστό 
50% 

Δαπάνη = 663.000.000 
Σύνολο επιδότησης = 1.989.000.000 
Σύνολο κόστους (κατ’ εκτίμηση) και των τριών μέτρων = 
2.541.900.000 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 15 Φεβρουάριου 1996 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΑΝΑΠΤΥΞΗΣ 

ΑΛ. ΠΑΠΑΔΟΠΟΥΛΟΣ ΒΑΣ. ΠΑΠΑΝΔΡΕΟΥ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΕΥΑΓ. ΓΙΑΝΝΟΠΟΥΛΟΣ 
-♦- 

Αριθ. 220 (3) 

Συγκρότηση επιτροπών επίλυσης Οικονομικών Διαφορών 
Προπονητών Καλαθοσφαίρισης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «Περί επανασυσιάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β) Του Ν. 75/75 «Περί οργανώσεως του Εξωσχολικού 


Αθλητισμού κ.λ.π.» όπως τροποποιήθηκαν και συμπληρώ¬ 
θηκαν με τους Νόμους 423/76 665/77 και 1070/80 (άρ¬ 
θρο 1 παρ. στ.). 

2: Του Ν. 1558/17.7.85 «Κυβέρνηση και Κυβερνητικά 
Όργανα». 

3. Του Ν. 1958/91 «Τμήμα Αμειβομένων Αθλητών - 
Αθλητικές Ανώνυμες Εταιρείες και άλλες διατάξεις». 

4. Την υπ’ αριθμ. ΥΠΠΟ/ΓΝΟΣ/4561/26.1.96 (ΦΕΚ 
59/Β/29.1.96) απόφαση του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού». 

5. Την Υπουργική Απόφαση 41556/23.10.92 (ΦΕΚ 
658/Β/9.11.93). «Κανονισμός Προπονητών Καλαθοσφαί¬ 
ρισης» όπως ισχύει σήμερα. 

6. Το υπ’ αριθμ. 11/3.1.96 έγγραφο της Ε.Ο.Κ., απο¬ 
φασίζουμε: 

Αρθρο 1 

Οι προβλεπόμενες από το άρθρο 8 της Υ.Α. 41556/ 
23.10.93 «Κανονισμός Προπονητών Καλαθοσφαίρισης» 
Επιτροπές επίλυσης Οικονομικών Διαφορών Προπονητών 
Καλαθοσφαίρισης συγκροτούνται ως εξής: 

Α. Πρωτοβάθμια Επιτροπή 

1. Κ. Παρίσης Α' Αντιπρόεδρος ΕΟΚ, Πρόεδρος 

Μ. Βιντζηλαίος Β' Αντιπρόεδρος ΕΟΚ, Αναπληρωματι¬ 
κός Πρόεδρος 

2. Ζησιμάτος Χρήστος Νομικός, Μέλος 

3. Κόνιαρης Γεώργιος Νομικός, Μέλος 

4. Αλεξάνδρου Νίκος ΝομΙικός, Μέλος. 

5. Παπαϊωάννου Λουκάς Εκπρόσωπος ΣΕΚΠ, Μέλος 
Αναπληρωματικά Μέλη 

1. θεοδωρόπουλος Αθανάσιος Νομικός 

2. Πετρουνάκος Ιωάννης Νομικός 

3. Υδραίος Μιχ, Νομικός 

Γραμματέας της Επιτροπής ορίζεται ο Ιωάννης Μορώ- 
νης υπάλληλος της Ε.Ο,Κ. 

Β. Δευτεροβάθμιας Επιτροπής 

1. Ζαχαρίας Αλεξάνδρου Πρόεδρος ΕΟΚ, Πρόεδρος 
Απόστολος Τοσούλας Ταμίας ΕΟΚ, Αναπληρωματικός 

Πρόεδρος 

2. Διαθεσόπουλος Δημ. Νομικός, Μέλος 

3. Καραδημήτρης Ιωάννης Νομικός, Μέλος. 

4. Μανταίος Κώστας, Μέλος 

5. Ιωαννίδης Γιάννης Εκπρόσωπος ΣΕΠΚ, Μέλος. 
Αναπληρωματικά Μέλη 

1. Βουρνάς Δημήτρης Νομικός 

2. Ηλιάδης Πλούταρχος Νομικός 

3. Μαστοράκης Γεώργιος Νομικός 

4. Ραφτόπουλος Αριστ. Εκπρόσωπος ΣΕΠΚ 

Γ ραμματέας της Επιτροπής ορίζεται ο Κώστας Σωμωνί- 
δης υπάλληλος. 

Η θητεία των προαναφερομένων είναι διετής. 

Η αποζημίωση των Προέδρων, μελών και Γραμματέων 
των Επιτροπών (που θα βαρύνει τον Προϋπολογισμό της 
Ε.Ο.Κ.) ορίζεται σε σαράντα χιλιάδες (40.000) δρχ. κατά 
συνεδρίαση. 

Αρθρο 2 

Η προβλεπόμενη από το άρθρο 10 της Υ.Α. 41.556/ 
23.10.93 

Επιτροπή συγκροτείται ως εξής: 

1. Παναγιώτης Τσαγκρώνης, Πρόεδρος 

2. Θεόδωρος Μπολάτογλου Εκπρόσωπος ΣΕΠΚ, Μέ¬ 
λος 

3. Νικολέττα Μανωλοπούλου Υπάλληλος Γ.Γ.Α., Μέ¬ 
λος 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1213 


Η θητεία των προαναφερομένων είναι διετής 
Ακροτελεύτια Διάταξη 

Από τις διατάξεις αυτής της Απόφασης δεν προκαλεΐται 
δαπάνη σε βάρος του Προϋπολογισμού της Γενικής Γραμ- 
ματεΐας Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουαρίου 1996 

Ο ΥΦΥΠΟΥΡΓΟΣ 

ΑΝΔΡΕΑΣ ΦΟΥΡΑΣ 
-♦- 

Αριθ. 4780 (4) 

Συγκρότηση Συμβουλίουυ Διαιτησίας Ομαδικών Αθλημά¬ 
των (Σ.Δ.Ο.Α.) εκτός Ποδοσφαίρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1. Του Α.Ν. 397/68 «Περί επανασυστάσεως της Γ.Γ.Α. 
και των αρμοδιοτήτων αυτής». 

2. Το άρθρο 26 παρ. 1 του Ν. 75/75 «Περί οργανώσεως 
του εξωσχολικού Αθλητισμού κ.λ.π.» όπως τροποποιή¬ 
θηκε και συμπληρώθηκε μεταγενέστερα. 

3. Του Ν. 1558/85 «Κυβέρνηση και Κυβερνητικά Όρ¬ 
γανα». 

4. Του Ν. 1889/90. 

5. Την απόφαση Α. 5257/82 του Υπουργού Προεδρίας 
της Κυβέρνησης «Αναμόρφωση Συλλογικών Οργάνων 
κ.λ.π.». 

6. Την υπ' αριθμ. ΥΠΠΟ/ΓΝΟΣ/4561/26.1.96 (Φ.Ε.Κ. 
59/Β/29.1.96) απόφαση του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού», απο¬ 
φασίζουμε: 

Συγκροτήται το Συμβούλιο Διαιτησίας Ομαδικών Αθλη¬ 
μάτων (Σ.Δ.Ο.Α.) Καλαθοσφαίρισης, Πετοσφαίρισης και 
Υδατοσφαίρισης μέχρι 31.8.1996 ως εξής: 

1. Χάρης Αργυρόπουλος. 

2. Νίκος Καραμαλίκης. 

3. Φραντζής Φραντζής. 

4. Ανδρέας Καλομούρης. 

Το Συμβούλιο είναι αρμόδιο για προσφυγή κατά πρωτο¬ 
βαθμίων αποφάσεων διαιτησίας που αφορούν στα ανω¬ 
τέρω ομαδικά αθλήματα. 

Ως Γραμματέας ορίζεται ο Λεωνίδας Λύτρας μόνιμος 
Υπάλληλος της Γ.Γ.Α. 

Ακροτελεύτια διάταξη 

Από τις διατάξεις αυτές δεν προκαλείται δαπάνη σε βά¬ 
ρος του προϋπολογισμού της Γ.Γ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουαρίου 1996 

Ο ΥΦΥΠΟΥΡΓΟΣ 

ΑΝΔΡΕΑΣ ΦΟΥΡΑΣ 


Αριθ. ΟΙΚ.5580/579 (5) 

Τροποποίηση άρθρου 92 του Υπηρεσιακού Οργανισμού 

του Ο.Σ.Ε. (Δημιουργία νέου Κλάδου Χειριστών Μηχα¬ 
νημάτων Γραμμής και Έργων). 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. Δ/ΣΗΣ ΚΑΙ ΑΠΟΚ/ΣΗΣ 
ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Της περ. ζ της παρ, 1 του άρθρου 10 και της παρ. 4 
του άρθρου 12 του Β.Δ. 532/72 «Περί κωδικοποιήσεως 
εις ενιαίο κείμενο των περί ιδρύσεως του Οργανισμού Σι¬ 
δηροδρόμων Ελλάδος (Ο.Σ.Ε.) ισχυουσών διατάξεων, σε 
συνδυασμό με τις διατάξεις του άρθρου 3 παρ. 2 του Ν. 
1365/83. 

β) Του Π.Δ. 59/89 «Δομή, ρόλος και τρόπος διοίκησης 
και λειτουργίας της Κοινωνικοποιημένης Επιχείρησης 
Ο.Σ.Ε.». 

γ) Του άρθρου 19 παρ. 2 του Ν. 1735/87 «Προσλήψεις 
στο δημόσιο τομέα, κοινωνικός έλεγχος στη δημόσια διοί¬ 
κηση, πολιτικά δικαιώματα και άλλες διατάξεις». 

δ) Του άρθρου 92 του Υπηρεσιακού Οργανισμού του 

Ο.Σ.Ε., όπως αυτό ισχύει. 

2. Την αριθ, 480/19.1.89 απόφαση του Δ.Σ, του Ο.Σ.Ε, 
για την αναδιάρθωση των Υπηρεσιών, ανακατανομή των 
αρμοδιοτήτων τους και Κωδικοποίηση σε ενιαίο κείμενο 
των περί εσωτερικής οργάνωσης των υπηρεσιών του 
Ο.Σ.Ε. ισχυουσών διατάξεων του Υπηρεσιακού Οργανι¬ 
σμού του Ο.Σ.Ε. 

3. Το άρθρο 92 του Υπηρεσιακού Οργανισμού του 
Ο.Σ.Ε. 

4. Τα αριθ. 203517/23.2.95. 203934/20.4.95 και 
207191/2.11.95. 

5. Τα αριθ. ΔΟΑ/Φ.14/162/15038/26.6.95 έγγραφο 
του ΥΠ.Π.Κ, 

6. Τις αριθ. 1483/10.2.95 και 1639/17.10.95 αποφά¬ 
σεις του Δ,Σ. του Ο.Σ.Ε. 

7. Τις υπηρεσιακές ανάγκες του Ο.Σ.Ε. 

8. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Ο.Σ.Ε,, αποφασίζουμε: 

Εγκρίνουμε της με αριθ, 1483/10,2.95 απόφαση του 
Δ.Σ. του Ο.Σ.Ε, όπως τροποποιήθηκε με την αριθ. 1639/ 
17.10.95 απόφαση του, με την οποία εγκρίνεται η τροπο¬ 
ποίηση του πίνακα Οργανικών θέσεων της παρ. 2 του άρ¬ 
θρου 92 του Υπηρεσιακού Οργανισμού του Ο.Σ.Ε., όπως 
αυτό αντικαταστάθηκε με την κοινή Υπουργική απόφαση 
αριθ. 19851/5.10.89 (Β’ 753) και τροποποιήθηκε με την 
αριθ. 20811/21.12.90 Υπουργική απόφαση (Β' 823), ως 
εξής: 

α. Καταργείται ο στ) Ειδικότερος Κλάδος Χειριστών Μη¬ 
χανημάτων Γραμμής του Κλάδου Τεχνιτών Γραμμής. 

β. Δημιουργείται νέος κλάδος με την ονομασία Κλάδος 
Χειριστών Μηχανημάτων Γραμμής και Έργων, του οποίου 
οι Οργανικές θέσεις ορίζονται, συνολικά, σε εκατόν δώ¬ 
δεκα (112). 

γ. Από τον αριθμό 124 μέχρι και τον αριθμό 127 ο πιο 
πάνω πίνακας Οργανικών θέσεων του άρθρου 92 του 
Υπηρεσιακού Οργανισμού τροποποιείται ως εξής: 

Κλάδος Χειριστών Μηχανημάτων Γραμμής & Έργων 


124 Υπεργοστασιάρχες 2 

125 Εργοδηγοί 3 

126 Αρχιχειριστές I, Αρχιχειριστές 9 

127 Χειριστές (Α, Β, Γ) 98 


Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 12 Φεβρουαρίου 1996 

οι ΥΠΟΥΡΓΟΙ 

ΕΣΕΠ7ΚΩΝ ΔΗΜ. Δ/ΣΗΣ & ΑΠΟΚ/ΣΗΙ ΜΕΤΑΦΟΡΩΝ ΚΑΙ ΕΠΙΚ/ΝΙΩΝ 

Α.Α. ΤΣΟΧΑΤΖΟΠΟΥΛΟΣ ΧΑΡ. ΚΑΣΤΑΝΙΔΗΣ 

-4- 

Αριθ. 2640/301 (6) 

Ορισμός Κεντρικού Εργασιακού Συμβουλίου 
στον Ο.Σ.Ε. 

Ο ΥΠΟΥΡΓΟΣ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν. 1365/83 «Κοινωνικοποίηση των επιχειρήσεων 
δημόσιου χαρακτήρα ή κοινής ωφέλειας». 

β. Του άρθρου 14 παρ. 1 και 2 του Π.Δ. 59/85 «Δομή, 
ρόλος και τρόπος δΐάίκησης και λειτουργίας της κοινωνι¬ 
κοποιημένης επιχείρησης «Οργανισμός Σιδηροδρόμων 
Ελλάδος (Ο.Σ.Ε.)». 

2. Το με αριθ. 229355/23.1.95 έγγραφο του Ο.Σ.Ε., με 
το οποίο μας διαβιβάστηκε το πρακτικό Αρχαιρεσιών της 
Κεντρικής Εφορευτικής Επιτροπής διεξαγωγής των εκλο¬ 
γών, που διεξήχθησαν στις 18, 19 και 20 του μηνός Δε¬ 


κεμβρίου 1995, για την ανάδειξη των αιρετών μελών των 
οργάνων της Κοινωνικοποιημένης επιχείρησης Ο.Σ.Ε., 
αποφασίζουμε: 

Συγκροτούμε σε σώμα το Κεντρικό Εργατικό Συμβούλιο 
(Κ.Ε.Σ.) του Ο.Σ.Ε., από τους παρακάτω εκλεγμένους εκ¬ 
προσώπους των εργαζομένων: 

1. Μόρφη Παρασκευά του Σπύρου. 

2. Καρίγκα Γεώργιο του Ευαγγέλου. 

3. Ελευθέριου Ανδρέα του Ιωάννη. 

4. Νικολοπούλου Χριστίνα του Παναγιώτη. 

5. Γάτο Δημήτριο του Ηλία. 

6. Μοιραλή Ιωάννη του Νικολάου. 

7. Τσιάμη Κων/νο του θωμά. 

8. Στεριόπουλο Παναγιώτη του Γεωργίου. 

9. Ανδρικόπουλο Σταύρο του Κων/νου. 

Η θητεία των μελών του Κ.Ε.Σ. είναι τριετής. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 13 Φεβρουαρίου 1996 

Ο ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 

-4- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στη Φ. 30544/1219/6.4.95 Υπουργική απόφαση που 
δημοσιεύθηκε στο Φύλλο Εφημερίδας της Κυβερνήσεως 
με αριθμό Φ.Ε.Κ. 189/20.3.95 (τ.Β’) και αφορά την πολι¬ 
τογράφηση των Ιωαννίδου Βασιλικής του Δημητρίου, διορ¬ 
θώνεται το εσφαλμένο «ΒΙκυ» ατο ορθά «Βασιλική», 

(Από το Υπ. Εσωτ/κών, Δημ. Δ/σης και Αποκ/σης) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘ ΝΙΚΟ ΤΥΠΟΓΡΑΦΕΙΟ 

■'_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 « ΑΘΗΝΑ 104 32 « ΤΕΙΕΧ 223211 ΥΡΕΤ ΟΒ * ΡΑΧ 52 34 312 

_ ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ _ 

ΚΕΝΤΡΙΚΗ ΥΠΗΡΕΣΙΑ ΠΕΡ |^ΗΤΝ^φ Γ Ε Κ ΦΕ ' Α 

Σολωμού 51 ___ ΠΩΛΗΣΗΣ Φ.ί.Κ. _ 


Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 

ΤΙΜΗ ΦΥΛΛΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ 

(031) 

423955 

25ης Μαρτίου 21 Τ.Κ. 541 00 


423956 

ΠΕΙΡΑΙΑΣ 


4136402 

Νικήτα 6-8 Τ.Κ. 185 31 


4171307 

ΠΑΤΡΑ 

(061) 

271249 

Κορίνθου 327 Τ.Κ. 262 23 


224581 

ΙΩΑΝΝΙΝΑ 



Διοικητήριο Τ.Κ. 454 44 

(0651) 

21901 

ΚΟΜΟΤΗΝΗ 

(0531) 

22637 

Δημοκρατίας 1 Τ.Κ. 691 00 


26522 

1 


5230841 25ης Μαρτίι 

5225713 ΠΕΙΡΑΙΑΣ 
5249547 Νικήτα 6-8 

5239762 ΠΑΤΡΑ 
5248141 Κορίνθου 3! 

5248188 ΙΩΑΝΝΙΝΑ 
5248785 Διοικητήριο 

ΚΟΜΟΤΗΝΗ 

5248320 Δημοκρατία 

- Μέχρι 16 σελίδες 100 δρχ. 


τ ΜΗ ΦΥΛΛΩΝ — ινι&χΜΐ ιυ υοΛίυοι, ιυν ^ηλ- 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Απά 16 σελίδες και άνω προσαύξηση 100 δρχ. ονά8οέλιδο ή μέρος ουτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α (Νόμοι, Π.Δ., Συμβάσεις κτλ.) 30.000 δρχ. 

Β' (Υπουργικές αποφάσεις κτλ.) 50.000 » 2.500 

Γ' (Διορισμοί, απολύσεις κτλ. Δημ. Υπαλλήλων) 10.000 » 500 

Δ' (Απαλλοτριώσεις, πολεοδομία κτλ,) 50.000 » 2.500 

Αναπτυξιακών Πράξεων (Τ.Α.Π.Σ.) 25,000 » 1.250 

Ν.Π.Δ.Δ. (Διορισμοί κτλ. προσωπικού ΝΠΔΔ) 10.000 » 500 

Παράρτημα (Πίνακες επιτυχόντων διαγωνισμών) 5.000 » 250 

Δελτίο Βιομηχανικής Ιδιοκτησίας (Δ Ε.Β.Ι.) 10.000 » 500 

Ανωτάτου Ειδικού Δικαστηρίου (Α,Ε.Δ.) 3 000 * 150 

Ανωνύμων Εταιρειών 4 Ε.Π.Ε. 150,000 * 7 .-500 

Προκηρύξεων Α.Σ.Ε.Π.____ 10|Ι · >< · >0 ___ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 Ε.Π.Ε. 120.000 » _,__ 6 000 * - 

* Ο. συνδρομές του εσωτερικού προπληρώνονται στα Δημόσια Ταμεία που δίδουν αποδεικτικά είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερσμένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού.μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου κα, λήγε, την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους, 

* Αντίγραφα διπλοτύπων, ταχυδρομικές επιταγ ές και χρηματικά γραμμάτια δεν γίνονται δεκτά. _ 

— 

Οι υπηρεσίες κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






